open-index/open-wikipedia-markdown huggingface dataset:
ডোরেমন: নোবিতা নো নানকাই দাইবোকেন

হল বৈজ্ঞানিক কল্পকাহিনির দু:সাহসিক চলচ্চিত্র যা ৭ মার্চ ১৯৯৮  সালে জাপানে মুক্তি পায়। এটি একই নামের ১৮তম ভলিউমের উপর ভিত্তি করে নির্মিত। এটি ডোরেমনের ১৯তম চলচ্চিত্র। এটি ১৯৯৮ মাইনচি চলচ্চিত্র পুরস্কারে সেরা অ্যানিমেশন চলচ্চিত্র বিভাগে পুরস্কার জিতে এবং জাপানি মিডিয়া আর্টস উৎসবের সেরা অ্যানিমেশন চলচ্চিত্র বিভাগেরও মনোনীত হয়েছিল। এটি ফুজিও.এফ ফুজিওর মৃত্যুর পরে প্রথম ডোরেমন চলচ্চিত্র।

## পটভূমি
নোবিতা নোবি এবং তার বন্ধুরা বিদ্যালয়ের কার্যসূচী হিসেবে সমুদ্র বিষয়ে আলোচনা করছে। জলদস্যু্দের জীবন ও গুপ্তধন বিষয়ে আগ্রহী, নোবিতা সেরকম গুপ্তধন খুজে বের করতে ডোরেমন এর নিকট সাহায্য চায়। ডোরেমন প্রথমে বর্তমান সময়ে টিকে থাকা জলদস্যুদের পাশাপাশি গুপ্তধনের অস্তিত্বকে অস্বীকার করে, তবে সম্প্রতি আবিষ্কৃত গুপ্তধনের খবর জানতে পেরে সে নোবিতাকে গোপন ধন অনুসন্ধানে তার সমুদ্র ভ্রমণে সাহায্য করে। শিজুকা মিনামোটো, তাকেশি "জিয়ান" গোদা এবং সুনিও হোনেকাওয়াকে সাথে নিয়ে এসে তারা ডোরামন গ্যাজেট দিয়ে জাহাজ এবং সামুদ্রিক বিপদের সিমুলেটর খেলতে প্রশান্ত মহাসাগরে ঘোরাফেরা করতে থাকে।

তবে ডোরাইমন সময়ের বিকৃতি অনুভব করে যা এই গ্রুপটিকে ষোড়শ শতাব্দীতে নিয়ে যায় ও তখন সত্যিকারের বিপজ্জনক ঘটনা এবং সমুদ্রের দানবগুলির উপস্থিতি শুরু হয়। একটি ঘূর্ণিপাক তাদের জাহাজটিকে ধ্বংস করে দিলে, নোবিতা ডুবে যায় এবং পরে নিখোঁজ হয়, তবে অন্যরা ষোড়শ শতাব্দীর জলদস্যুরা একটি বিশাল জলদস্যু জাহাজে উঠে রক্ষা পায়। ঘূর্ণিঝড়ের ঘটনার পরে ডোরেমনের কয়েকটি গ্যাজেট বাদে বাকি সমস্ত হারিয়ে যায়, ফলে তাঁদের বাধ্য হয়ে জলদস্যুদের তাদের কমরেডকে উদ্ধারে সহায়তা করতে হয়, বেটি নামে এক মহিলা জলদস্যু যে তার ভাই এবং বাবাকে হারিয়েছে, হলেন কোম্পানির নেতা। যদিও ডোরেমনের গুপ্তধনের মানচিত্রটি অর্ধেক কেটেছিটে গেছে, তবে জলদস্যুরা দেখতে পায় যে তাদের মানচিত্রটিও ডোরেমনের মানচিত্রের মতোই এক।

এদিকে, ডুবে যাওয়া নোবিতাকে একটি ডলফিন উদ্ধার করে একটি দ্বীপে নিয়ে যায় যেখানে বেটির ছোট ভাই জ্যাক থাকে। যদিও ভাষার ভিন্নতার কারণে নোবিতা জ্যাকের সাথে কথোপকথন করতে অক্ষম, তবে নোবিতা শিখেছে যে ডলফিনের নাম রাফিন এবং জ্যাকও নোবিতার মতো করেই নিজের পরিবার থেকে বিচ্ছিন্ন হয়ে গেছে। জলদস্যুরা অবশেষে সেই দ্বীপে এসে নোবিতা এবং জ্যাকের সন্ধান শুরু করে। একে একে, জলদস্যু এবং ডোরেমনের বন্ধুরা আক্রমণ করে দ্বীপের বাসিন্দাদের বন্দী করে। ডোরেমন তখন এটির সাথে ২২শ শতাব্দীতে নির্মিত একটি জলদস্যু সিমুলেটারের অস্বাভাবিক মিল খুঁজে পায়।

## তথ্যসূত্র

## বহিঃসংযোগ
* ডোরেমন চলচ্চিত্র 
* 

বিষয়শ্রেণী:১৯৯০-এর দশকের রোমাঞ্চকর চলচ্চিত্র
বিষয়শ্রেণী:জাপানি চলচ্চিত্র
বিষয়শ্রেণী:১৯৯৮-এর চলচ্চিত্র
বিষয়শ্রেণী:ডোরেমনের চলচ্চিত্র
বিষয়শ্রেণী:জাপানি ভাষার চলচ্চিত্র
সিরাজুল ইসলাম (চট্টগ্রামের রাজনীতিবিদ)

**সিরাজুল ইসলাম** (**মৃত্যু:** ৩০ নভেম্বর ২০০৩) বাংলাদেশের চট্টগ্রাম জেলার রাজনীতিবিদ যিনি তৎকালীন চট্টগ্রাম-১০ আসনের সংসদ সদস্য ছিলেন।

## প্রাথমিক জীবন
সিরাজুল ইসলাম চট্টগ্রাম জেলার বোয়ালখালী উপজেলার চরণদ্বীপ ইউনিয়নে জন্মগ্রহণ করেন।

## রাজনৈতিক জীবন
সিরাজুল ইসলাম ১৯৭৯ সালের দ্বিতীয় ও ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন চট্টগ্রাম-১০ আসন থেকে সংসদ সদস্য নির্বাচিত হন। সংসদ সদস্য নির্বাচিত হওয়ার আগে তিনি চট্টগ্রাম জেলার বোয়ালখালী উপজেলার চরণদ্বীপ ইউনিয়নের চেয়ারম্যান ছিলেন।

## মৃত্যু
সিরাজুল ৩০ নভেম্বর ২০০৩ মৃত্যুবরণ করেন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:মৃত্যুর সাল অনুপস্থিত
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:২০০৩-এ মৃত্যু
বিষয়শ্রেণী:চট্টগ্রাম জেলার ব্যক্তি
সুনামপুর

**সুনামপুর** বাংলাদেশের উত্তর-পূর্বাঞ্চলের একটি গ্রাম। এটি সিলেট জেলার গোলাপগঞ্জ উপজেলার ঢাকাদক্ষিন ইউনিয়নের অন্তর্ভুক্ত।

## ভৌগোলিক অবস্থান
সুনামপুর গ্রামটি দুইদিক দিয়ে নদী বেষ্টিত। গ্রামের উত্তর-পূর্ব দিক থেকে কুশিয়ারা ও দক্ষিণ-পশ্চিম দিক থেকে কুড়া নদী বা রাধাজুড়ি খাল প্রবাহিত হয়েছে। সুনামপুর গ্রামের উত্তরে চন্দরপুর, পশ্চিমে ইসলামপুর, পূর্বে আহমেদপুর এবং দক্ষিণে রায়গড় অবস্থিত।

## জনউপাত্ত
সুনামপুর গ্রামের মোট জনসংখ্যা ২,৮৩১ জন।

## শিক্ষা ও সংস্কৃতি
সুনামপুর গ্রামে দুইটি বিদ্যালয়, ৩টি মাদ্রাসা, ৫টি মসজিদ, ২টি ইদগাহ এবং ৩টি কবরস্থান রয়েছে।

## যোগাযোগ
সুনামপুর সিলেট শহর থেকে সড়কপথে ২৮ কিলোমিটার পূর্বে অবস্থিত। এছাড়া গোলাপগঞ্জ উপজেলা সদর থেকে সুনামপুরের দূরত্ব প্রায় ১০ কিলোমিটার। সুনামপুর বিয়ানীবাজার থেকে ১৩ কিলোমিটার, সুতারকান্দি সীমান্ত থেকে ২৭ কিলোমিটার, বড়লেখা থেকে প্রায় ৩০ কিলোমিটার এবং জুড়ী থেকে প্রায় ৪০ কিলোমিটার দূরত্বে অবস্থিত।

গ্রামের পূর্ব দিকে কুশিয়ারা নদীর ওপর ১৯৯৯ সালে সুনামপুর-চন্দরপুর সেতু নির্মাণের প্রকল্প গ্রহণ করা হলেও ২০১৫ সালে কাজ শেষে উদ্বোধন করা হয়। সেতুটি জুড়ী, বড়লেখা ও বিয়ানীবাজারকে গোলাপগঞ্জ ও সিলেট শহরের সাথে সংযুক্ত করেছে।

## তথ্যসূত্র

বিষয়শ্রেণী:বাংলাদেশের গ্রাম
বিষয়শ্রেণী:সিলেট বিভাগ
বিষয়শ্রেণী:সিলেট জেলা
বিষয়শ্রেণী:সিলেট জেলার গ্রাম
বিষয়শ্রেণী:গোলাপগঞ্জ উপজেলা
বিষয়শ্রেণী:সিলেট জেলার জনবহুল স্থান
তেঘরীয়া

**তেঘরীয়া** বাংলাদেশের উত্তর-পূর্বাঞ্চলের জেলা সুনামগঞ্জের দক্ষিণ-পূর্বাঞ্চলের একটি গ্রাম। এটি জগন্নাথপুর উপজেলার সৈয়দপুর শাহারপাড়া ইউনিয়নের অন্তর্ভুক্ত।

## ইতিহাস
প্রাথমিক দিকে তেঘরীয়ায় তিন ঘর সম্ভ্রান্ত ব্রাহ্মণের বাস ছিল। সেখান থেকে "তেঘরীয়া" নামের উদ্ভব। উপসর্গ "তে" শব্দের অর্থ "তিন" এবং "ঘর" থেকে "ঘরীয়া" শব্দের উদ্ভব, যার অর্থ ঘরযুক্ত।

## ভৌগোলিক অবস্থান
তেঘরীয়া সুনামগঞ্জ জেলার দক্ষিণ-পূর্ব প্রান্তে অবস্থিত। মাগুরা নদী তেঘরীয়ার মধ্য দিয়ে প্রবাহিত হয়েছে।

## জনউপাত্ত
তেঘরীয়া গ্রামের মোট জনসংখ্যা ১,৮৬২ জন যার মধ্যে ৯৭৩ জন পুরুষ ও ৮৯৯ জন নারী। পুরুষ ও নারীর অনুপাত ১০০:৯২.৩৯।

## শিক্ষা ও সংস্কৃতি
গ্রামে তেঘরীয়া সরকারি প্রাথমিক বিদ্যালয় নামে একটি বিদ্যালয় রয়েছে, যেখানে প্রায় ২৫০ শিক্ষার্থী পড়াশোনা করে। তেঘরীয়া জামে মসজিদ গ্রামের উল্লেখযোগ্য ধর্মীয় প্রতিষ্ঠান। তেঘরীয়া গ্রামে একটি মহিলা মাদ্রাসাও রয়েছে। সেখানেও প্রায় ২৫০ শিক্ষার্থী পড়াশুনা করে।

## যোগাযোগ
তেঘরীয়া জগন্নাথপুর (রানীগঞ্জ–জগন্নাথপুর আঞ্চলিক মহাসড়ক, আর২৪১) থেকে প্রায় ৮ কিলোমিটার দক্ষিণ-পূর্বে অবস্থিত।

## আরও দেখুন
* ইসলামপুর
* জগন্নাথপুর উপজেলা
* বাংলাদেশের গ্রাম
* সৈয়দপুর শাহারপাড়া ইউনিয়ন

## তথ্যসূত্র

বিষয়শ্রেণী:বাংলাদেশের গ্রাম
বিষয়শ্রেণী:সিলেট বিভাগ
বিষয়শ্রেণী:সুনামগঞ্জ জেলা
বিষয়শ্রেণী:সুনামগঞ্জ জেলার গ্রাম
বিষয়শ্রেণী:জগন্নাথপুর উপজেলা
বিষয়শ্রেণী:জগন্নাথপুর উপজেলার গ্রাম
ওত্যর

থাম্ব|ডান|300px|ফরাসি চলচ্চিত্র সমালোচক আলেক্সঁদ্র আস্ত্র্যুক প্রস্তাব করেন যে একজন চলচ্চিত্র পরিচালকের তাঁর ক্যামেরাকে লেখনী বা কলমের মতো ব্যবহার করা উচিত, যে ধারণাটির তিনি নাম দেন "কামেরা-স্তিলো" অর্থাৎ "কলমরূপী ক্যামেরা"
**ওত্যর** (; আ-ধ্ব-ব: [otœʁ]) সাধারণত এমন একজন শিল্পীকে (মূলত চলচ্চিত্র পরিচালকদের ক্ষেত্রেই প্রযোজ্য) বোঝায় যিনি একটি সহযোগিতামূলক সৃষ্টিশীল কর্মের বিভিন্ন দিকের উপরে অত্যন্ত কেন্দ্রীভূত ও ব্যক্তিকেন্দ্রিক নিয়ন্ত্রণ প্রয়োগ করেন, অর্থাৎ যাকে একজন উপন্যাস বা নাটক রচয়িতার সমতুল্য কেউ হিসেবে বিবেচনা করা যায়।  ওত্যর পরিভাষাটি মূলক এমন সব চলচ্চিত্র নির্মাতা বা পরিচালকদেরকে নির্দেশ করতে ব্যবহৃত হয়, যাদের শৈলী বা আগ্রহের বিষয়বস্তু সহজেই শনাক্ত করা যায় একজন ওত্যর হলেন একটি সহযোগিতামূলক শিল্পকর্মের প্রধান সৃষ্টিশীল চালিকাশক্তি।

১৯৪০-এর দশকের শেষ দিকে ফরাসি চলচ্চিত্র সমালোচনা ক্ষেত্রে ওত্যর তত্ত্বের আবির্ভাব ঘটে। মূলত অঁদ্রে বাজাঁ এবং আলেক্সঁদ্র আসত্র্যুকের চলচ্চিত্র বিষয়ক তত্ত্বগুলি থেকে এই ধারণাটির উৎপত্তি; পরে মার্কিন সমালোচক অ্যানড্রিউ স্যারিস এটিকে "ওত্যর তত্ত্ব" নামকরণ করেন। আলেক্সঁদ্র আস্ত্র্যুক "কামেরা-স্তিলো" (caméra-stylo, "কলমরূপী ক্যামেরা") নামক ধারণাটি ব্যাখ্যা করেন। তাঁর মতে একজন চলচ্চিত্র পরিচালক একটি চলচ্চিত্রের সমস্ত শ্রাব্য (অডিও) ও দৃশ্যমান উপাদানগুলির উপরে নজরদারি করেন, তাই একজন চিত্রনাট্য রচয়িতার চেয়ে চলচ্চিত্র পরিচালককেই একটি চলচ্চিত্রের "ওত্যর" অর্থাৎ রচয়িতা হিসেবে গণ্য করা উচিত। অর্থাৎ চলচ্চিত্র দর্শক কীভাবে দেখবে, সেটি ক্যামেরার অবস্থান, আলোকসম্পাত, দৃশ্যের দৈর্ঘ্য, ইত্যাদি ব্যাপারগুলি কাহিনীসূত্রের চেয়ে বেশি গুরুত্বপূর্ণ। ওত্যর তত্ত্বের সমর্থকেরা আরও বলেন যে শৈল্পিক দিক থেকে সফল ও সার্থক চলচ্চিত্রগুলির বেশিরভাগগুলিতেই সেগুলির পরিচালকের ব্যক্তিগত ছাপ থাকে।

১৯৫৫ সালে বাজাঁ-র প্রতিষ্ঠিত *কাইয়ে দ্যু সিনেমা* সাময়িকী পত্রিকাতে ফরাসি সমালোচক ফ্রঁসোয়া ত্র্যুফো রচিত একাধিক নিবন্ধে এই তত্ত্বটি "ওত্যর তত্ত্ব" হিসেবে আনুষ্ঠানিকভাবে প্রতিষ্ঠিতি পায়। ত্রুফো আলফ্রেড হিচকক ও হাওয়ার্ড হক্‌সের মতো চলচ্চিত্র পরিচালকদের প্রতি তাঁর সমর্থন জ্ঞাপন করেন। তিনি ঐসব পরিচালকদের সৃষ্ট চলচ্চিত্রকর্মগুলিকে সামগ্রিকভাবে বিবেচনা করার প্রস্তাব করেন এবং এগুলি ভেতরে যে বিষয়গুলি বারংবার ফেরত এসেছে, সেগুলি দেখার প্রস্তাব করেন। আরেক ফরাসি চলচ্চিত্র সমালোচক জঁ-ল্যুক গদার-ও এ নিয়ে লেখেন। ওত্যর তত্ত্বকে ফরাসি নবকল্লোল ("নুভেল ভাগ") নামক চলচ্চিত্র আন্দোলনের একটি ভিত্তি হিসেবে গণ্য করা হয়। ত্রুফো ও গদার উভয়েই পরবর্তীতে ফরাসি নবকল্লোল ধারার প্রধান পরিচালক হিসেবে আবির্ভূত হন।

## তথ্যসূত্র

বিষয়শ্রেণী:চলচ্চিত্র তত্ত্ব
বিষয়শ্রেণী:চলচ্চিত্র তত্ত্বের ধারণা
বিষয়শ্রেণী:১৯৪০-এর দশকে সৃষ্ট শব্দ
বিষয়শ্রেণী:শিল্পী
বিষয়শ্রেণী:চলচ্চিত্র পরিচালক
বিষয়শ্রেণী:নন্দনতত্ত্বের ধারণা
মিলম্যানের তত্ত্ব

ইলেকট্রিক্যাল ইঞ্জিনিয়ারিং এ **মিলম্যানের তত্ত্ব** (বা **সমান্তরাল জেনারেটর তত্ত্ব**) হচ্ছে কোনো সার্কিট সমাধানের সহজতর উপায়। প্রধানত, যে সার্কিটের উপাদানগুলো সমান্তরালে থাকে, শুধুমাত্র সেই সার্কিটের প্রান্তীয় ভোল্টেজ নির্ণয়ের জন্য মিলম্যানের তত্ত্ব ব্যবহার করা হয়।

তত্ত্ব প্রমাণকারী  জ্যাকব মিলম্যানের নামানুসারে এই তত্ত্বের নামকরণ হয়েছে।

## ব্যাখ্যা

ধরি ekভোল্টেজ জেনারেটর এবং R_k, ভোল্টেজের উৎস e_k সংলগ্ন রোধ। মিলম্যানের তত্ত্বমতে এই সার্কিটের প্রান্তীয় ভোল্টেজ হবে:

:v=\frac{\sum{\frac{e_k}{R_k}}} {\sum{\frac{1}{R_k}}}.

অর্থাৎ, সার্কিটের প্রতি অংশের শর্ট সার্কিট বিদ্যুৎপ্রবাহের যোগফলকে প্রতি অংশের তড়িৎ পরিবাহিতা দ্বারা ভাগ করলে প্রান্তীয় ভোল্টেজ পাওয়া যায়।

সার্কিটকে একক সুপারনোড  হিসেবে ধরলে এই তত্ত্ব প্রমাণ করা যায়।  ওহম এবং কির্শফ মতে, সার্কিটের শেষ প্রান্তের ভোল্টেজ হবে সুপারনোডে প্রাপ্ত মোট বিদ্যুৎপ্রবাহকে সুপারনোডের মোট পরিবাহিতা দ্বারা ভাগফলের সমান। প্রত্যেক অংশের বিদ্যুৎপ্রবাহের যোগফল হবে মোট বিদ্যুৎপ্রবাহ। সুপারনোডের মোট পরিবাহিতা হবে প্রত্যেক অংশের পরিবাহিতার যোগফল, যেহেতু সকল উপাদানই সমান্তরালে আছে। 

## শাখার প্রকারভেদ
### বিদ্যুৎ উৎস
প্রত্যেক অংশের উৎসকে বিদ্যুৎ উৎসে পরিবর্তন করেও মিলম্যানের তত্ত্বকে বর্ণনা করা যায় (যেখানে নর্টন থিওরিকে ব্যবহার করা হয়)। যে অংশে আগে থেকেই বিদ্যুৎ উৎস আছে, তা পরিবর্তনের দরকার নেই। উপরের সমীকরণমতে, লবের e_k/R_k কে পরিবর্তন করে বিদ্যুৎ উৎসের বিদ্যুতের মান হিসেবে লেখা যায়, যেখানে k তম অংশ হচ্ছে বিদ্যুৎ উৎসের। হর হিসেবে বিদ্যুৎ উৎসের সমান্তরাল পরিবাহিতা নেয়া হয়,যেখানে ভোল্টেজ উৎস নিলে তার সিরিজ পরিবাহিতা নেয়া হয়। একটি আদর্শ বিদ্যুৎ উৎসের পরিবাহিতা শূন্য (রোধ অসীম) এবং তাই হর হিসেবে কিছু লেখা হয় না। 

### আদর্শ ভোল্টেজ উৎস
সার্কিটের কোনো অংশে আদর্শ ভোল্টেজ উৎস থাকলে, মিলম্যানের তত্ত্ব ব্যবহার করা যায় না। এক্ষেত্রে সমাধান অতি নগন্য। এই তত্ত্বটি আদর্শ ভোল্টেজ উৎসের ক্ষেত্রে কাজ করে না কারণ রোধ শূন্য (অসীম পরিবাহিতা)। তাই হর এবং লবের পৃথক যোগফল হবে অসীম এবং প্রাপ্ত ফলাফল হবে অসংজ্ঞায়িত। 

## তথ্যসূত্র

* Bakshi, U.A.; Bakshi, A.V., *Network Analysis*, Technical Publications, 2009 .
* Ghosh, S.P.; Chakraborty, A.K., *Network Analysis and Synthesis*, Tata McGraw-Hill, 2010 .
* Singh, S.N., *Basic Electrical Engineering*, PHI Learning, 2010 .
* Wadhwa, C.L., *Network Analysis and Synthesis*, New Age International 

বিষয়শ্রেণী:তড়িৎ প্রকৌশল
বিষয়শ্রেণী:সমান্তরাল ও শ্রেণি বর্তনী
বিষয়শ্রেণী:বর্তনী উপপাদ্য
আবুল কাশেম (দ্ব্যর্থতা নিরসন)

**আবুল কাশেম** নামটি নিচের ব্যক্তিবর্গকে নির্দেশ করতে পারে:

* আবুল কাশেম (মুক্তিযোদ্ধা) – বীর বিক্রম খেতাব প্রাপ্ত বাংলাদেশের মুক্তিযোদ্ধা।
* আবুল কাশেম (ঢাকার রাজনীতিবিদ) –বাংলাদেশের রাজনীতিবিদ যিনি ঢাকা-১৬ আসনের সংসদ সদস্য ছিলেন।
* আবুল কাশেম (টাঙ্গাইলের রাজনীতিবিদ) –বাংলাদেশের রাজনীতিবিদ যিনি টাঙ্গাইল-৫ আসনের সংসদ সদস্য ছিলেন।

## আরও দেখুন
* এম এ কাশেম (দ্ব্যর্থতা নিরসন) –দ্ব্যর্থতা নিরসনকারী পাতা।
* আবুল কাসেম (দ্ব্যর্থতা নিরসন) –দ্ব্যর্থতা নিরসনকারী পাতা।
* আবুল কাশেম ফজলুল হক –পাকিস্তানের অন্যতম স্থপতি,বাঙালি নেতা এবং লাহোর প্রস্তাবের ঘোষক।
* আবুল কাসেম খান –বাংলাদেশি রাজনীতিবিদ, আইন শাস্ত্রজ্ঞ, ব্যবসায়ী এবং শিল্পপতি ছিলেন।
* আবুল কাশেম ভূঁইয়া (বীর বিক্রম) –বীর বিক্রম খেতাব প্রাপ্ত বাংলাদেশের মুক্তিযোদ্ধা।
* আবুল কাশেম সন্দ্বীপ –বাংলাদেশ বেতারের অন্যতম প্রতিষ্ঠাতা।
* আবুল কাশেম সরকার –বাংলাদেশের রাজনীতিবিদ যিনি নাটোর-৪ আসনের সংসদ সদস্য ছিলেন।
* শেখ আবুল কাশেম মিঠুন –বাংলাদেশী চলচ্চিত্র অভিনেতা।
সাইরাস অ্যাডি পিঠাওয়ালা

মেজর জেনারেল **সাইরাস অ্যাডি পিঠাওয়ালা** এসি, ভিএসএম, হলেন ভারতীয় সেনাবাহিনীর একজন অবসরপ্রাপ্ত জেনারেল অফিসার। ১৯৮১ সালে তিনি বীরত্বের জন্য ভারতের সর্বোচ্চ শান্তিকালীন সামরিক পুরস্কার অশোক চক্রকে ভূষিত করেছিলেন, এবং এর ফলস্বরূপ তিনি হলেন ভারতীয় সশস্ত্র বাহিনীর ইতিহাসের অন্যতম সজ্জিত ফ্ল্যাগ অফিসার।

## কর্মজীবন
সাইরাস পিঠাওয়ালার জন্ম ১৯৫৭ সালের ১৩ জানুয়ারি ব্যাঙ্গালোরে এবং তিনি দিল্লির এয়ার ফোর্স স্কুলে শিক্ষিত হন। দিল্লি বিশ্ববিদ্যালয় থেকে বাণিজ্য বিভাগে স্নাতকোত্তর করার পরে, তিনি ১ লা সেপ্টেম্বর ১৯৭৯ সালে জম্মু ও কাশ্মীর রাইফেলস-এর ১৭ তম ব্যাটালিয়নে একটি স্বল্প-পরিষেবা কমিশনে সেকেন্ড লেফটেন্যান্ট হিসাবে কমিশন লাভ করেন।  ১৯৮৪ সালের ১ সেপ্টেম্বর তিনি লেফটেন্যান্ট হিসাবে নিয়মিত কমিশন পান। 

২০০৮ সালের ১ আগস্ট, পিঠাওয়ালা অশোক চক্রের প্রাপক হিসাবে প্রথম ব্রিগেডিয়ারের এক তারকা র‌্যাঙ্ক অর্জন করেন।  ২০ শে জানুয়ারী ২০১৩-তে মেজর জেনারেল পদে পদোন্নতি লাভ করার পরে, তিনি দুই তারকা র‌্যাঙ্কে একজন জেনারেল অফিসার পদ লাভকারী প্রথম অশোকচক্র প্রাপ্ত হন ।  একজন মেজর জেনারেল হিসাবে, তিনি জেনারেল অফিসার কমান্ডিং (জিওসি) অন্ধ্র সাব এরিয়া হিসাবে নিযুক্ত ছিলেন।

তার ৩৫ বছরের কর্মজীবনে, তিনি ভারত জুড়ে বিভিন্ন নির্দেশাবলী, কর্মী এবং কমান্ডের পদে অধিষ্ঠিত ছিলেন। এ ছাড়াও তিনি কম্বোডিয়ায় সামরিক পর্যবেক্ষক হিসাবে কম্বোডিয়া মিশনে জাতিসংঘের ট্রানজিশনাল অথরিটির অংশ হিসাবে দায়িত্ব পালন করেছিলেন। তিনি ডেমোক্র্যাটিক রিপাবলিক অফ কঙ্গোতে ইউএন মিশনে একটি পদাতিক ব্রিগেড গ্রুপের ডেপুটি কমান্ডারের দায়িত্বও পালন করেছিলেন। 

## সামরিক পুরস্কার এবং সজ্জা
সেকেন্ড লেফটেন্যান্ট পিঠাওয়ালাকে ১৯৮১ সালে মণিপুরে বিদ্রোহ বিরোধী অভিযানের জন্য অশোকচক্র, এবং বিশিষ্ট সেবা পদক বিশিষ্ট পরিষেবার জন্য ভূষিত করা হয়েছিল। 

## পদোন্নতির তারিখগুলি

## তথ্যসূত্র

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অশোক চক্র পদকপ্রাপ্ত
বিষয়শ্রেণী:ভারতীয় সেনা কর্মকর্তা
বিষয়শ্রেণী:অশোকচক্র
জ্যাকব মিলম্যান

**জ্যাকব মিলম্যান** (১৯১১ সাল ইউক্রেন &ndash; মে ২২, ১৯৯১ সাল;লংবোট কি,ফ্লোরিডা) ছিলেন কলাম্বিয়া বিশ্ববিদ্যালয়ের ইলেকট্রিক্যাল ইঞ্জিনিয়ারিং এর একজন অধ্যাপক। তিনি মা এবং বোন রেবেকার সাথে আমেরিকায় পাড়ি জমান ১৯১৩ সালে।

মিলম্যান ১৯৩৫ সালে এমআইটি থেকে পিএইচ.ডি লাভ করেছেন। তিনি ১৯৫১ সালে কলাম্বিয়া বিশ্ববিদ্যালয়ে যোগদান করেন এবং ১৯৭৫ সালে অবসরে যান। ১৯৪১ থেকে ১৯৮৭ সালের মাঝে মিলম্যান আটটি বই লিখেছেন ইলেকট্রনিক্সের উপর। দ্য নিউ ইয়র্ক টাইমসে তার মৃত্যুর সংবাদ প্রচার হয় ২৪ মে, ১৯৯১ সালে।

মিলম্যানের তত্ত্ব (যার অন্য নাম সমান্তরাল জেনারেটর তত্ত্ব) তার নামানুসারে হয়েছে।

তিনি ১৯৭০ সালে আইইইই শিক্ষা মেডেল লাভ করেন।

## তথ্যসূত্র

বিষয়শ্রেণী:১৯১১-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:কলাম্বিয়া বিশ্ববিদ্যালয়
বিষয়শ্রেণী:উচ্চশিক্ষায়তনিক ব্যক্তি
বিষয়শ্রেণী:মিলম্যানের তত্ত্ব
বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
নার্সিং ও মিডওয়াইফারি অধিদপ্তর

**নার্সিং ও মিডওয়াইফারি অধিদপ্তর** বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ের অধীনস্থ একটি অধিদপ্তর। এখান থেকে বাংলাদেশের সরকারি খাতের নার্সিং ও ধাত্রীবিদ্যা সম্পর্কিত সমস্ত কার্যক্রম পরিচালিত হয়। ২০১৬ সালের নভেম্বরে তৎকালীন সেবা পরিদপ্তরকে নার্সিং ও মিডওয়াইফারি অধিদপ্তরে উন্নীত করা হয়।

## ইতিহাস
১৯৭৭ সালে সেবা পরিদপ্তর গঠিত হয়। বাংলাদেশের নার্সিং ব্যবস্থাপনা ও সার্বিক উন্নয়নের লক্ষ্যে স্বাস্থ্য ও পরিবার কল্যাণ মন্ত্রণালয়ের অধীনে এটি গঠিত হয়েছিল। ১৬ নভেম্বর ২০১৬ সালে সেবা পরিদপ্তরকে নার্সিং ও মিডওয়াইফারি অধিদপ্তর হিসেবে উন্নীত করা হয়।

## জনকাঠামো
অধিদপ্তর পরিচালিত হয় একজন মহাপরিচালক এর নেতৃত্বে৷ অধিদপ্তর তার কার্যক্রমের জন্য স্বাস্থ্য ও পরিবার কল্যাণ মন্ত্রণালয়ের নিকট দায়বদ্ধ। সিদ্দিকা আক্তার ২০২০ সাল থেকে মহাপরিচালকের দায়িত্ব পালন করছেন। বর্তমানে দেশের সকল স্বাস্থ্যসেবা ও নার্সিং শিক্ষা প্রতিষ্ঠানে প্রায় ৩২,৫৪৭ জনের অধিক নার্স,  ১১৪৯ জন মিডওয়াইফ  ও ৮৭৬ জন নন-নার্সিং কর্মকর্তা ও কর্মচারী সরকারি চাকুরিতে নিয়োজিত  আছেন।

## কর্মকাণ্ড
দেশের ৪৬টি সরকারি নার্সিং শিক্ষা প্রতিষ্ঠানে ২৭৩০টি আসনে ৩ বছর মেয়াদি ডিপ্লোমা ইন নার্সিং এবং ৬০টি প্রতিষ্ঠানে ১৭৭৫ টি আসনে ডিপ্লোমা ইন মিডওয়াইফারি কোর্স চালু করা হয়েছে। ইউএনএফপিএ কর্তৃক ৩১ জন শিক্ষার্থী নিয়ে যৌন এবং প্রজননস্বাস্থ্য ও অধিকার বিষয়ে ওয়েব ভিত্তিক মাস্টার্স অন মিডওয়াইফারি কোর্স চালু করা হয়েছে।  এযাবৎ মোট ৬০ জন  মাস্টার্স কোর্স সম্পন্ন করেছে এবং ৬০ জন চলমান আছে। ২০১৭-১৮ ও ২০১৮-১৯  শিক্ষা বর্ষে দুই জন করে মোট চার জন মিডওয়াইফস ফ্যাকাল্টি ওয়েব-ভিত্তিক পিএইচডি কোর্সে  অধ্যয়ন  করছেন। নার্সিং ও মিডওয়াইফারি এডুকেশন এ্যান্ড সার্ভিসেস (নেমস) কার্যকর পরিকল্পনার আওতায় ১৬ জন নার্স থাইল্যান্ড, মালয়েশিয়া ও দক্ষিণ কোরিয়া থেকে বিভিন্ন বিষয়ে পিএইচডি সম্পন্ন করে জাতীয় নার্সিং উচ্চ শিক্ষা ও গবেষণা প্রতিষ্ঠান ও দেশের বিভিন্ন নার্সিং শিক্ষা প্রতিষ্ঠানে কাজ করছেন। এ ছাড়াও, ২০১৮-২০১৯ অর্থ বছরে ১৪০ জন সিনিয়র স্টাফ নার্সকে ৬টি বিশেষ বিষয়ে (নিবিড় পরিচর্যা কেন্দ্র/হৃদপরিচর্যা কেন্দ্র, ফুসফুস  পরিচর্যা, শিশু পরিচর্যা, প্রবীণ পরিচর্যা, কর্কটরোগবিদ্যা) থাইল্যান্ড ও ইন্দোনেশিয়ায় প্রশিক্ষণ দেয়া হয়েছে।

## বহিঃসংযোগ
* 

## তথ্যসূত্র

বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭৭-এ বাংলাদেশে প্রতিষ্ঠিত
বিষয়শ্রেণী:বাংলাদেশ ভিত্তিক চিকিৎসা ও স্বাস্থ্য সংগঠন
বিষয়শ্রেণী:১৯৭৭-এ প্রতিষ্ঠিত সরকারি সংস্থা
সুজাউল

**সুজাউল** বাংলাদেশের উত্তর-পূর্বাঞ্চলের একটি গ্রাম। এটি সিলেট বিভাগের মৌলভীবাজার জেলার বড়লেখা উপজেলার দক্ষিণ শাহবাজপুর ইউনিয়নের অন্তর্ভুক্ত।

## ভৌগোলিক অবস্থান
সুজাউল বাংলাদেশের উত্তর-পূর্ব কোণে আসাম সীমান্তের ৫ কিলোমিটারের মধ্যে অবস্থিত। গ্রামের অনতিদূর দিয়ে সুনাই নদী প্রবাহিত হয়। মাধবকুণ্ড ইকোপার্ক ও জলপ্রপাত থেকে সুজাউল গ্রামের দূরত্ব প্রায় ২০ কিলোমিটার।

## জনউপাত্ত
সুজাউল গ্রামের জনসংখ্যা প্রায় ৫,১১৭ জন, যাদের অধিকাংশই স্থানীয় সিলেটি জনগোষ্ঠীর বাঙালি মুসলমান।

## শিক্ষা ও সংস্কৃতি
সুজাউল সিনিয়র ফাযিল মাদ্রাসা গ্রামের উল্লেখযোগ্য শিক্ষা প্রতিষ্ঠান। এছাড়া গ্রামে একটি সরকারি প্রাথমিক বিদ্যালয়ও রয়েছে। সুজাউল ক্লাব ইউনিয়নের মাত্র চারটি ক্রীড়া সংগঠনের অন্যতম। গ্রামের মুসলমান ধর্মসম্প্রদায়ের জন্য দুইটি জামে মসজিদ, একটি ইদগাহ এবং একটি কবরস্থান রয়েছে।

## যাতায়াত
সুজাউল শাহবাজপুর রেলওয়ে স্টেশন থেকে ৪.২ কিলোমিটার দূরত্বে অবস্থিত। বড়লেখা থেকে সড়কপথে সুজাউল গ্রামের দূরত্ব ৮.১ কিলোমিটার।

## আরও দেখুন
* বাংলাদেশের গ্রাম

## তথ্যসূত্র

বিষয়শ্রেণী:মৌলভীবাজার জেলার গ্রাম
বিষয়শ্রেণী:বড়লেখা উপজেলা
কহানি হমারে মহাভারত কি

***কহানি হমারে মহাভারত কি*** হল একটি ভারতীয় পৌরাণিক টেলিভিশন ড্রামা ধারাবাহিক। সংস্কৃত মহাকাব্য *[[মহাভারত]]* অবলম্বনে নির্মিত এই ধারাবাহিকটি সম্প্রচারিত হয়েছিল ৯এক্স চ্যানেলে।

২০০৮ সালের ৭ জুলাই এই ধারাবাহিকের সম্প্রচার শুরু হয়। একতা কপূর ও শোভা কপূর তাঁদের বালাজী টেলিফিল্মসের ব্যানারে এই ধারাবাহিকটি প্রযোজনা করে। ২০০৮ সালেরই ৮ নভেম্বর ধারাবাহিকটির সমাপ্তি ঘটে।

## কাহিনি-সারাংশ
*কহানি হমারে মহাভারত কি* ধারাবাহিকে কুরুক্ষেত্র যুদ্ধের প্রেক্ষাপট বর্ণিত হয়েছে। কুরুবংশ কর্তৃক শাসিত হস্তিনাপুরের সিংহাসনের অধিকার নিয়ে এই বংশের দুই শরিক কৌরব ও পাণ্ডবদের বিবাদ *মহাভারত* গ্রন্থের মূল উপজীব্য বিষয়। কৌরবগণ এই বংশের বড়ো শরিক হলেও তাঁদের জ্যেষ্ঠ ভ্রাতা দুর্যোধন পাণ্ডবদের জ্যেষ্ঠ ভ্রাতা যুধিষ্ঠিরের থেকে বয়োঃকনিষ্ঠ ছিলেন। এই বংশের ভাগ্যনির্ণায়ক কুরুক্ষেত্র যুদ্ধের বীজ পাণ্ডব ও কৌরবদের বাল্যজীবন ও পরবর্তীকালে কৌরবদের মামা শকুনি কর্তৃক দুর্যোধনের মন পাণ্ডবদের বিরুদ্ধে বিষিয়ে দেওয়ার মধ্যে নিহিত ছিল। এই ধারাবাহিকটি অবশ্য মূল কুরুক্ষেত্র যুদ্ধের ঘটনাবলি পর্যন্ত গড়ানোর আগেই শেষ হয়ে যায়।

## কলাকুশলী
* মৃণাল জৈন - কৃষ্ণ
* পূজা বন্দ্যোপাধ্যায় - রাধা
* কিরণ কর্মরকর - শান্তনু
* সাক্ষী তানোয়ার - গঙ্গা
* রণিত রায় - ভীষ্ম
* দীপক জেঠি - দ্রোণ
* উমা শংকর - যুধিষ্ঠির
* চেতন হংসরাজ - ভীম
* হর্ষদ চোপড়া - অর্জুন
* দীপক সান্ধু - নকুল
* যতীন শাহ - সহদেব
* অনিতা হাস্যনন্দনী - দ্রৌপদী
* আর্যন বৈদ - দুর্যোধন
* হিতেন তেজওয়ানি - কর্ণ
* আজাজ খান/বরুণ আনন্দ মৌসম – দুঃশাসন
* কালীপ্রসাদ মুখোপাধ্যায় - শকুনি
* রাবি গুপ্ত - সত্যবতী
* সোনাল উদেশি - অম্বালিকা
* বিন্ধ্যা তিওয়ারি - অম্বিকা
* জয়া ভট্টাচার্য - কুন্তি
* মকরন্দ দেশপাণ্ডে - বেদব্যাস
* ঋতুরাজ সিং - কাশীরাজ
* আকাশদীপ সায়গল - কংস
* রক্ষন্দা খান - অম্বা
* মাস্টার কৃষ কর্ণবৎ - কৃষ্ণ (শিশু)
* অমর শর্মা - জরাসন্ধ
* অল্পেশ পটেল - বিরাট রাজা
* গৌরব নন্দ - গর্গাচার্য
* গৌতম গুলাটি - দুর্যোধন (কিশোর)
* বিশাল ঠক্কর - ভীষ্ম (কিশোর)
* লাবণ্য ভরদ্বাজ - সহদেব (কিশোর)

## প্রতিক্রিয়া
লাইভমিন্টে পদ্মপর্ণা ঘোষ লিখেছিলেন, "একতা কপূরের মহাভারত হল আরেকটি জটিল বহু-চরিত্র সংবলিত ধারাবাহিক, যাতে প্রতিশোধ, ঘৃণা, ঈর্ষা ও পারিবারিক বিবাদ রয়েছে মহাকাব্যিক মাত্রায়[।] একটি পৌরাণিক ধারাবাহিকের ক্ষেত্রে যার যোগফল দাঁড়ায় [এক] মহাকাব্যিক বিপর্যয়।" অভিনেতা মুকেশ খান্না বলেন যে, প্রযোজক একতা কপূর এমন এক জঘন্য মহাকাব্যিক ধারাবাহিক নির্মাণ করেছেন যেখানে চরিত্রায়ণ ও পোশাক-পরিচ্ছদ পৌরাণিক চরিত্রগুলির সঙ্গে অত্যন্ত বেমানান হয়েছে। তিনি আরও বলেন যে, একতা কপূর যে ধারাবাহিকটি নির্মাণ করেছেন তা আসলে *মহাভারত* গ্রন্থের বিদ্রুপে পরিণত হয়েছে।

*হিন্দুস্তান টাইমস* পত্রিকার সমালোচক নব্যা সিনহা লেখেন যে, "একতা কপূরের মহাভারতের বিষয় শুধুমাত্র, সিক্স-প্যাক অ্যাবস, ওয়াক্স-কৃত বক্ষ, কাঁধের নিচে পরিহিত ব্লাউজ ও শিফন শাড়ি পরিহিতা এক স্বল্পবসনা দ্রৌপদী।"

ধারাবাহিকটির সেট তৈরি করতে খরচ হয়েছিল ১৪ কোটি টাকা।

## তথ্যসূত্র

## বহিঃসংযোগ
* 

বিষয়শ্রেণী:বালাজী টেলিফিল্মস টেলিভিশন ধারাবাহিক
বিষয়শ্রেণী:ভারতীয় পৌরাণিক টেলিভিশন ধারাবাহিক
বিষয়শ্রেণী:২০০৮-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:২০০৮-এ সমাপ্ত ভারতীয় টেলিভিশন ধারাবাহিক
বিষয়শ্রেণী:৯এক্স টেলিভিশন ধারাবাহিক
বিষয়শ্রেণী:২০০০-এর দশকের ভারতীয় টেলিভিশন ধারাবাহিক
বিষয়শ্রেণী:কবিতা অবলম্বনে টেলিভিশন অনুষ্ঠান
বিষয়শ্রেণী:মহাভারত অবলম্বনে টেলিভিশন ধারাবাহিক
কাকচিং জেলা

**কাকচিং জেলা** উত্তর পূর্ব ভারতে অবস্থিত সপ্তভগিনী রাজ্যগুলির একটি মণিপুর রাজ্যের অন্তঃস্থ মণিপুরেজ্ঞ অবস্থিত৷ ২০১৬ খ্রিস্টাব্দে ৮ই ডিসেম্বর থৌবাল জেলা থেকে এই জেলাটি গঠন করা হয়৷ জেলাটির জেলাসদর কাকচিং শহরে অবস্থিত৷ 

কাকচিং জেলাটির উত্তর দিকে রয়েছে থৌবাল জেলা, উত্তর-পূর্ব দিকে রয়েছে তেংনৌপাল জেলা, দক্ষিণ-পূর্ব দিকে রয়েছে চান্দেল জেলা, দক্ষিণ-পশ্চিম দিকে রয়েছে চূড়াচাঁদপুর জেলা, পশ্চিম দিকে রয়েছে বিষ্ণুপুর জেলা এবং উত্তর-পশ্চিম দিকে রয়েছে ইম্ফল পশ্চিম জেলা৷

## ইতিহাস
২০০৬ খ্রিস্টাব্দের ৮ই ডিসেম্বর কাকচিং মহকুমার সমস্ত প্রশাসনিক এককগুলি স্থানান্তরণের পর এই মহকুমাটিকে নতুন জেলা বলে ঘোষণা করা হয়৷ পরে কাকচিং জেলাকে দুটি মহকুমা তথা কাকচিং এবং বাইখোং-এ বিভক্ত করা হয়৷ 

## জনতত্ত্ব
২০১১ খ্রিস্টাব্দের জনগণনা অনুসারে কাকচিং জেলাটির (তৎকালীন মহকুমা) জনসংখ্যা ছিলো ১,৩৫,৪৮১ জন৷
## নদী
কাকচিং জেলার প্রধান নদী হলো সেকমাই নদী৷
## পর্যটন
* দক্ষিণ কাকচিং বাজারর নিকটে অবস্থিত উওকচিঙের কাকচিং উদ্যান মণিপুরের অন্যতম সুদৃশ্য পর্যটনস্থল৷
* কাকচিঙের উত্তরদিকে কাকচিং লামখাইয়ের পার্বত্য অঞ্চলে একটি মাছের খামার রয়েছে৷

## প্রশাসনিক বিভাগসমূহ
জেলেটি দুটি মহকুমায় বিভক্ত, যথা:
* কাকচিং
* ওয়াইখোং

কাকচিং জেলা গঠনের পরে এই জেলাতে বর্তমানে মোট চারটি বিধানসভা কেন্দ্র রয়েছে; কাকচিং, হিয়াংলাম, সুগ্নু এবং ওয়াবাগাই.

জেলাটিতে কাকচিং হলো একমাত্র পুরসভা এছাড়া ওয়াইখোং, হিয়াংলাম এবং সুগ্নু নামে তিনটি ছোটো শহর রয়েছে৷

২০১৬ খ্রিস্টাব্দের ৮ই ডিসেম্বর মণিপুর সরকারের নিযুক্ত করা কাকচিং জেলার প্রথম জেলাশাসক হলেন টি. কিরণকুমার (আইএএস) এবং পুলিশ সুপারিণ্টেণ্ডেণ্ট হলেন এস. গৌতম সিং (আইপিএস)৷

## তথ্যসূত্র


বিষয়শ্রেণী:মণিপুরের জেলা
জাফর আহমদ উসমানি

**জফর আহমদ ওছমানী থানবী** (, ৪ অক্টোবর ১৮৯২&ndash;১৯৭৪) বিংশ শতাব্দীর সুন্নি মুসলিম ফকীহ ছিলেন যিনি সুন্নি আইনশাস্ত্রের দেওবন্দী আন্দোলনের হানাফী বিদ্যালয়ের প্রভাবশালী ব্যক্তিত্ব ছিলেন। তিনি ১৯৪৯ সাল থেকে ১৯৫৩ পর্যন্ত ঢাকা আলিয়া মাদ্রাসার হেড মাওলানা ছিলেন। তিনি পাকিস্তান আন্দোলনের বিশিষ্ট কর্মীও ছিলেন। তিনি তার চাচা আশরাফ আলী থানভির অনুরোধে বর্ধমান আহলে হাদীস আন্দোলনের দ্বারা উত্থাপিত আপত্তিগুলির বিরুদ্ধে হানাফি মতাদর্শ অনুযায়ী খণ্ডন হিসাবে লেখা ই'লাউ সসুনান রচনার জন্য তিনি সবচেয়ে বিখ্যাত।

## প্রাথমিক জীবন এবং পেশা
জফর আহমদ ওছমানী ১৮৯২ সালে জন্মগ্রহণ করেন। তার দাদী যিনি একজন ধর্মীয় মহিলা হিসাবে বিবেচিত তিনি তার  ৩ বছর বয়সে তার মায়ের মৃত্যুর পরে তাকে লালন করেন। তিনি ৫ বছর বয়সে কুরআন অধ্যয়ন এবং মুখস্থ করতে শুরু করেন। ৭ বছর বয়সে তিনি মাওলানা মুহম্মদ ইয়াসিনের অধীনে গণিত, উর্দু এবং ফারসি অধ্যয়ন করেন। তিনি আরও ধর্মীয় পন্ডিতদের সাথে পড়াশোনা করার সময় তার চাচা আশরাফ আলী থানভি তাকে গাইড করেছিলেন।

পাকিস্তানে তিনি মাওলানা শাব্বির আহমদ উসমানির ঘনিষ্ঠ সহযোগী এবং তার প্রতিষ্ঠিত জমিয়তে উলামায়ে ইসলামের সক্রিয় সদস্য ছিলেন। ১৯৪৯ সালে শাব্বির আহমদ উসমানীর মৃত্যুর পরে তিনি এবং ইহতিশামুল হক থানভি এই দলের প্রধান নেতা ছিলেন।

## কর্ম
ওছমানীর সর্বাধিক বিখ্যাত রচনা হল *ইলা 'আল-সুনান* যেটি *হানাফির* গ্রন্থের মতামতকে হাদীস থেকে প্রত্যক্ষ প্রমাণের সাথে সংযুক্ত করে।  এর কারণ হল আহলে হাদীস আন্দোলন ক্রমবর্ধমান হয়ে তাদের আপত্তি সৃষ্টি করছিল এবং মাওলানা আশরাফ আলী থানভী তার ভাগ্নেকে প্রতিক্রিয়া জানাতে বলেন। ২১ খণ্ডে বইটি প্রথম ১৯৩৩ সালে ছাপা হয়েছিল। এছাড়াও আশরাফ আলী থানভী মনসুর হাল্লাজের জীবনী নিয়ে *সীরাতে মনসুর হাল্লাজ* রচনা করেন, যা পরবর্তীতে থানভীর ছাত্র জফর আহমদ ওছমানী গ্রন্থ আকারে সংকলন করে।

## জিন্নাহ কর্তৃক সম্মাননা
১৯৪৭ সালে পাকিস্তানের স্বাধীনতা অনুষ্ঠানে কায়েদ-ই-আজম মোহাম্মদ আলী জিন্নাহ প্রখ্যাত ধর্মীয় পণ্ডিত মওলানা শাব্বির আহমদ উসমানি কে করাচীতে পাকিস্তানি পতাকা উত্তোলন করতে বলেন এবং তিনি জফর আহমদ ওছমানীকে এটি ঢাকায় উত্তোলন করতে বলেন। যেহেতু জফর আহমদ ওছমানী একজন আইনবিদও ছিলেন তাই পাকিস্তানের প্রথম প্রধান বিচারপতি আবদুল রশিদের কাছ থেকে শপথ গ্রহণের জন্য তাকে নির্বাচিত করা হয়েছিল।

## আরও দেখুন
* দেওবন্দি ব্যক্তিত্বের তালিকা
## তথ্যসূত্র

## গ্রন্থপঞ্জি
* 
* 
* 
* Maulana Zafar Ahmad his life and works 
* 
* 
* میرا نکاح حضرت مولانا ظفر احمد عثمانی نے پڑھایا   عربی میں ایجاب و قبول بھی کروا
*আল্লামা যফর আহমদ উসমানী র, আত্মজীবনী ও মালফূযাতে উসমানী by হাফিয মুহাম্মদ আকবার শাহ বুখারী

বিষয়শ্রেণী:দেওবন্দি ব্যক্তি
বিষয়শ্রেণী:পাকিস্তান আন্দোলনের কর্মী
বিষয়শ্রেণী:পাকিস্তানি সুন্নি মুসলিম পণ্ডিত
বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:১৯৭৪-এ মৃত্যু
বিষয়শ্রেণী:১৮৯২-এ জন্ম
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:আশরাফ আলী থানভীর শিষ্য
বিষয়শ্রেণী:উসমানি পরিবারের সদস্য
বিষয়শ্রেণী:জমিয়ত উলামায়ে ইসলামের রাজনীতিবিদ
বিষয়শ্রেণী:সরকারি মাদ্রাসা-ই-আলিয়া, ঢাকার শিক্ষক
বিষয়শ্রেণী:সরকারি মাদ্রাসা-ই-আলিয়া, ঢাকার হেড মাওলানা
বিষয়শ্রেণী:উসমানি পরিবার
বিষয়শ্রেণী:দেওবন্দের ব্যক্তি
চণ্ডালিকা

থাম্ব|চণ্ডালিকা - রবীন্দ্রনাথ ঠাকুর
**চণ্ডালিকা** হল রবীন্দ্রনাথ ঠাকুর কর্ত্তৃক রচিত একটি বাংলা  নাটক। এটি ১৯৩৩ সালে প্রকাশিত হয়। রবীন্দ্রনাথ ১৯৩৮ সালে "চণ্ডালিকা"-র কাহিনী অবলম্বনে একই নামে চন্ডালিকা নৃত্যনাট্যটি রচনা করেন। রাজেন্দ্রলাল মিত্র কর্ত্তৃক সম্পাদিত নেপালী বৌদ্ধ সাহিত্যে শার্দূলকর্ণাবদানের যে সংক্ষিপ্ত বিবরণ দেওয়া হয়েছে, তাই থেকে এই নাটকটির গল্পটি গৃহীত।                       

## তথ্যসূত্র

## বহিঃসংযোগ
* rabindra-rachanabali.nltr.org

বিষয়শ্রেণী:ভারতীয় নাটক
বিষয়শ্রেণী:১৯৩৩-এর নাটক
বিষয়শ্রেণী:রবীন্দ্রনাথ ঠাকুরের নাটক
জামিয়া ইমাম মুহাম্মদ আনোয়ার শাহ

**জামিয়া ইমাম মুহাম্মদ আনোয়ার শাহ** () উত্তর প্রদেশের সাহারানপুরের দেওবন্দে অবস্থিত একটি ইসলামী মাদ্রাসা।

## ইতিহাস
জামিয়া ইমাম মুহাম্মদ আনোয়ার শাহ ১৯৯৭ সালে আনজার শাহ কাশ্মীরি প্রতিষ্ঠা করেছিলেন। ভারতীয় হাদীস পণ্ডিত আনোয়ার শাহ কাশ্মীরীর নামে এটির নামকরণ করা হয়েছে । এটি দরস-ই-নিজামী সিলেবাস অনুসরণ করে।

ভারতীয় কবি ফুজাইল আহমদ নাসিরী জামিয়ার জামিয়ার বর্তমান শিক্ষা ও হাদিসের সহ-প্রশাসক।

## প্রকাশ

* *মাসিক মুহাদ্দিস-এ-আসর* (উর্দু)

## তথ্যসূত্র

বিষয়শ্রেণী:১৯৯৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ভারতের দেওবন্দি মাদ্রাসা
বিষয়শ্রেণী:আনোয়ার শাহ কাশ্মীরির স্মারক
জাতীয় নার্সিং উচ্চ শিক্ষা ও গবেষণা প্রতিষ্ঠান

**জাতীয় নার্সিং উচ্চ শিক্ষা ও গবেষণা প্রতিষ্ঠান** (নিয়ানার) বাংলাদেশের একমাত্র স্নাতকোত্তর নার্সিং শিক্ষাপ্রতিষ্ঠান।

## ইতিহাস
২০১০ সালে বাংলাদেশে নার্সিং শিক্ষাকে আধুনিকতর করতে দক্ষিণ কোরিয়ার সরকারের সাথে বাংলাদেশ সরকারের আলোচনা হয়। সে সুবাদে ২০১৩ সালে দক্ষিণ কোরিয়ার আন্তর্জাতিক সহযোগিতা সংস্থা ও ইউনসেই নার্সিং বিশ্ববিদ্যালয় কলেজের সাথে বাংলাদেশ সরকারের যৌথ প্রচেষ্টায় নিয়ানার স্থাপন প্রকল্প হাতে নেয়া হয়। ২০১৮ সালের ১২ মে বাংলাদেশের প্রধানমন্ত্রী শেখ হাসিনা এ প্রতিষ্ঠান উদ্বোধন করেন।

## জনকাঠামো
পরিচালক এই ইন্সটিটিউটের সার্বিক শীর্ষব্যক্তি। এছাড়া উপ-পরিচালক হিসেবে তিনজন আধিকারিক প্রশাসন, শিক্ষা ও অধিভূক্ত প্রতিষ্ঠানসমূহের দেখভালের দায়িত্বে আছেন।

## তথ্যসূত্র

## আরো দেখুন
* বাংলাদেশের নার্সিং শিক্ষাপ্রতিষ্ঠানের তালিকা

বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:বাংলাদেশের সরকারি সংস্থা
বিষয়শ্রেণী:২০১৬-এ বাংলাদেশে প্রতিষ্ঠিত
বিষয়শ্রেণী:বাংলাদেশ ভিত্তিক চিকিৎসা ও স্বাস্থ্য সংগঠন
বিষয়শ্রেণী:বাংলাদেশের নার্সিং শিক্ষাপ্রতিষ্ঠান
বিষয়শ্রেণী:২০১৬-এ প্রতিষ্ঠিত সরকারি সংস্থা
ডি বি কুপার

**ড্যান কুপার** হলো ২৪ নভেম্বর ১৯৭১ সালের বুধবার, বিকেলে, ওরেগনের পোর্টল্যান্ড এবং ওয়াশিংটনের সিয়াটলের মধ্যেবর্তী আকাশসীমাতে উত্তর-পশ্চিম মার্কিন যুক্তরাষ্ট্রে বোয়িং ৭২৭ বিমান হাইজ্যাক করা অজ্ঞাত এক ব্যক্তির ছদ্মনাম।  লোকটি তার উড়োজাহাজের টিকিট ওরফে ড্যান কুপার ব্যবহার করে কিনেছিল, তবে একটি খবরের ভুল ব্যবহারের কারণে তিনি **ডি বি কুপার** নামে জনপ্রিয় কথায় পরিচিতি পেয়েছিলেন। তিনি বল প্রয়োগ করে মুক্তিপণ হিসাবে $ ২০০,০০০ ডলার (২০১৯ সালে $ ১,২৬০,০০০ ডলারের সমপরিমাণ) নিয়ে নেয় এবং প্যারাসুটে করে বিমান থেকে ঝাঁপ দেয়। বিবিধ ম্যানহান্ট তদন্ত ও দীর্ঘকালীন এফবিআই তদন্ত সত্ত্বেও, অপরাধী কখনও চিহ্নিত বা শনাক্ত করা যায়নি। বাণিজ্যিক বিমান চলাচলের ইতিহাসে এটি এয়ার পাইরেসির একমাত্র অমীমাংসিত মামলা। 

অনেক এফবিআই এজেন্টের অভিমত, কুপার সম্ভবত তার উচ্চ ঝুঁকিপূর্ণ লাফ থেকে বাঁচতে পারেন নি, তবে তার দেহাবশেষ কখনই উদ্ধার করা যায়নি। ছিনতাইয়ের পরে এফবিআই ৪৫ বছর ধরে একটি সক্রিয় তদন্ত বজায় রেখেছিল। সেই সময়ের মধ্যে একটি মামলার ফাইল যা ৬০ টিরও বেশি খণ্ডে বেড়েছে, কুপারের আসল পরিচয় বা অবস্থান সম্পর্কে কোনও সুনির্দিষ্ট সিদ্ধান্তে পৌঁছানো যায় নি।

তদন্তকারী, রিপোর্টার এবং অপেশাদার উৎসাহীদের দ্বারা বিগত বছরগুলিতে বিস্তৃতভাবে সম্ভব্য অসংখ্য তত্ত্বের প্রস্তাব দেওয়া হয়েছে।  ১৯৮০ সালের ফেব্রুয়ারিতে একটি ছোট ছেলে কলম্বিয়া নদীর তীরে মুক্তির বিলের একটি ছোট গুপ্ত ভাণ্ডার আবিষ্কার করেছিল। অনুসন্ধানটি নতুনভাবে আগ্রহের কারণ হয়ে উঠলেও শেষ পর্যন্ত কেবল রহস্যকে আরও গভীর করেছিল এবং মুক্তিপণের বেশিরভাগ অংশই অনাবৃত থাকে।

এফবিআই আনুষ্ঠানিকভাবে জুলাই ২০১৬ সালে মামলার সক্রিয় তদন্ত স্থগিত করেছিল, তবে সংস্থাটি প্যারাসুট বা মুক্তিপণের অর্থের সাথে সম্পর্কিত যে কোনও শারীরিক প্রমাণ বিশ্লেষণের জন্য জমা দেওয়ার অনুরোধ করেছিল। 

## আরো দেখুন
* কোল্ড কেইস 
* নিখোঁজ হওয়া বিচার থেকে পলাতকদের তালিকা

## তথ্যসূত্র

## বহিঃসংযোগ
* নাগরিক স্লেউথস - নাগরিক বিজ্ঞানীদের গ্রুপের চলমান তদন্ত 
* "ডিবি কুপার" কোল্ড কেস টিম - অফিসিয়াল ওয়েবসাইট 
* এফবিআই ৪৫ বছর পরে আনুষ্ঠানিকভাবে ডিবি কুপার কেস বন্ধ করে দেয়।
* ডিবি কুপার মামলার এফবিআই রিডিং রুম ফাইলগুলি 
* এফবিআইয়ের শীর্ষ তদন্তকারী ল্যারি কারের সাথে রেডিও সাক্ষাৎকার  
* পিসিজিএস মুদ্রা "ডিবি কুপার" সিরিয়াল নম্বরগুলির এফবিআইকে বিজ্ঞপ্তি দেয় 
* উত্তর পশ্চিম ৩০৫ হাইজ্যাকিং গবেষণা সাইট 
* ডিবি কুপার সম্পর্কে একটি সংগ্রহ সংবাদপত্রের নিবন্ধগুলি 
* ফোর্টনাইট জার্নালে "হাইজ্যাকিং অতিকথন # 3" 
* তদন্তকারী স্কিপ পোর্টিয়াস এবং রবার্ট ব্লিভিন্সের পূর্ণ প্রতিবেদন 08/15/2015 সিয়াটেল এফবিআইকে ডিবি কুপার সন্দেহভাজন কেনেথ ক্রিশ্চেনসেন সম্পর্কে প্রেরণ  
* ডিবি কুপার মামলাটি কয়েক দশক ধরে তদন্তকারীদের বিস্মিত করেছিল। এখন, বিজ্ঞানীদের একটি নতুন তত্ত্ব আছে।, ওয়াশিংটন পোস্ট, ১৬ জানুয়ারী, ২০১৭। এফবিআই ভিডিও অন্তর্ভুক্ত
* ডিবি কুপার স্কাইজ্যাকিং মামলায় নতুন সন্দেহভাজন সেনা তথ্য বিশ্লেষক দ্বারা সন্ধান করা; এফবিআই মম থাকে, দ্য ওরেগনিয়ান, নভেম্বর ১৩, ২০১৮।
* এফবিআইয়ের এজেন্ট রাল্ফ হিমেলসবাখ, যিনি ডিবি কুপারের সন্ধানের নেতৃত্ব দিয়েছিলেন এবং ইউও বোমা হামলার মামলা পরিচালনা করেছিলেন, ওরেগনিয়ায়, ৪ ই অক্টোবর , ২০১৮ সালে তিনি মারা গেলেন।

বিষয়শ্রেণী:জন্মের সাল অজানা
বিষয়শ্রেণী:সম্ভাব্য জীবিত ব্যক্তি
বিষয়শ্রেণী:অপহরণকারী
বিষয়শ্রেণী:অশনাক্ত ব্যক্তি
বিষয়শ্রেণী:মার্কিন যুক্তরাষ্ট্রের কাছে পলাতক
বিষয়শ্রেণী:২০শ শতাব্দীর মার্কিন অপরাধী
বিষয়শ্রেণী:ছিনতাইকারী
বিষয়শ্রেণী:নিখোঁজ মার্কিন ব্যক্তি
চণ্ডালিকা (নৃত্যনাট্য)

**চণ্ডালিকা** হল রবীন্দ্রনাথ ঠাকুর কর্তৃক  বাংলা ভাষায় রচিত একটি উল্লেখযোগ্য নৃত্যনাট্য। এটি ১৯৩৮ সালে প্রকাশিত হয়। রবীন্দ্রনাথ ১৯৩৩ সালে প্রকাশিত তাঁরই নাটক চণ্ডালিকার কাহিনী অবলম্বনে  একই নামে রচনা করেন এই "চণ্ডালিকা" নামক নৃত্যনাট্যটি। 

## চরিত্রসমূহ

* মা
* প্রকৃতি
* আনন্দ
* ফুলওয়ালির দল
* দইওয়ালা
* মেয়ে
* মেয়েরা
* চুড়িওয়ালা
* 
* ভিক্ষুগণ
* অনুচর

## কাহিনী এবং সমালোচনা
বৌদ্ধ সাহিত্যের কাহিনী থেকে 'চণ্ডালিকা'র মূল ভাবটি গ্রহণ করেছিলেন রবীন্দ্রনাথ। এই নৃত্যনাট্যের ঘটনাস্থল শ্রাবস্তী নগরী। প্রভু বুদ্ধের প্রিয় শিষ্য (বৌদ্ধ সন্ন্যাসী) আনন্দ এক গ্রীষ্মের প্রখর দুপুরে বিহারে ফিরে যাওয়ার সময় তৃষ্ণা বোধ করেন। তিনি দেখতে পেলেন একজন তরুণী কুয়ো থেকে জল তুলছে। সে এক চণ্ডালকন্যা, তার নাম প্রকৃতি। তার কাছে জল চাইলেন আনন্দ। কিন্তু তাকে তো সবাই চণ্ডালকন্যা বলে অস্পৃশ্য মনে করে। তাই সংকোচভরে প্রকৃতি আনন্দকে বলে যে, সে চণ্ডালকন্যা আর তার কুয়োর জল অশুচি। আনন্দ তাকে বলেন যে, তিনি যে মানুষ, প্রকৃতিও সেই মানুষ। সব জলই তীর্থজল, যা তৃষ্ণার্তকে তৃপ্ত করে, স্নিগ্ধ করে। আনন্দের এই ব্যবহারে, সেইসঙ্গে তাঁর রূপে মুগ্ধ হল প্রকৃতি। নিজের জীবন সম্পর্কে ভাবনা বদলে গেল তার। এ যেন তার নতুন জন্ম। তার হাতের এক গণ্ডূষ জল গ্রহণ করে আনন্দ তার জীবনের সমস্ত অপমান ধুয়ে দিয়ে গেছেন। আনন্দকে পেতে চাইল প্রকৃতি। কিন্তু তাঁকে পাবার কোনো উপায় না দেখে সে তার মায়ের সাহায্য চাইল। তার মা জাদুবিদ্যা জানত। মন্ত্র পড়ে এবং জাদুশক্তির জোরে তার মা শেষ পর্যন্ত আনন্দকে টেনে আনে। সে প্রকৃতিকে তার মায়াদর্পণে দেখতে বলে আনন্দকে। কিন্তু আনন্দের ক্লান্ত, ম্লান রূপ সহ্য করতে পারে না প্রকৃতি। কোথায় গেল তাঁর সেই দীপ্ত উজ্জ্বল, স্বর্গের আলোর মতো রূপ! সে পা দিয়ে ভেঙে ছড়িয়ে ফেলল তার মায়ের মন্ত্রের সমস্ত উপকরণ। তারপর প্রকৃতি ও তার মা দু'জনেই ক্ষমাপ্রার্থনা করে আনন্দের কাছে। তাদের এই নতুন উপলব্ধির মধ্যে দিয়েই শেষ হয় রবীন্দ্রনাথের 'চণ্ডালিকা'র কাহিনী।

১৩৪৪ সালের ফাল্গুন মাসে 'চণ্ডালিকা নৃত্যনাট্য' নামে পুস্তিকা আকারে এটি প্রথম প্রকাশিত হয়। পরে ১৩৪৫ সালের চৈত্র মাসে 'নৃত্যনাট্য চণ্ডালিকা' নামে স্বরলিপিসহ এর নতুন সংস্করণ প্রকাশিত হয়। এই নৃত্যনাট্য সম্পর্কে প্রতিমা দেবীর লেখা একটি প্রবন্ধের কয়েকটি লাইন এখানে স্মরণ করা যেতে পারে। তিনি লিখেছেন: "একটি মানুষের মানসিক ক্রমবিকাশের উপর তার ('চণ্ডালিকা'র) রচনা। মানুষের মধ্যে যা আদিম আকর্ষণ তারই আবেগ দিয়ে শুরু হয়েছে চণ্ডালিকার নৃত্যকলা। দেহের যে আকর্ষণী মন্ত্র যা শিবের তপস্যাকেও টলাতে পেরেছিল প্রকৃতি-পুরুষের অন্তরের সেই চিরন্তন দ্বন্দ্ব পৌঁছল চণ্ডালিকার প্রাণে, তারই আঘাতে দোল-খাওয়া মন নৃত্যসংগীতের তালে আপনাকে বিচ্ছুরিত করে দিল অবসাদ বিষাদ করুণার আতিশয্যে।... এই যে প্রকৃতি-পুরুষের স্বভাবের মধ্যে মূলগত বিরুদ্ধতা, চণ্ডালিকার সাহিত্য ও নৃত্যনাট্য সেই মানসিক জটিলতাকে সুরে ও তালে প্রকাশ করতে চেয়েছে।"

## তথ্যসূত্র

## বহিঃসংযোগ
 
* rabindra-rachanabali.nltr.org

বিষয়শ্রেণী:নাটক
বিষয়শ্রেণী:ভারতীয় নাটক
বিষয়শ্রেণী:রবীন্দ্রনাথ ঠাকুরের নাটক
বিষয়শ্রেণী:১৯৩৮-এর বই
ইয়ালিৎসা আপারিসিও

**ইয়ালিৎসা আপারিসিও** (জন্ম ১১ ডিসেম্বর ১৯৯৩) হলেন একজন মেক্সিকান অভিনেত্রী। আলফোনসো কুয়ারোন পরিচালিত *[[রোমা (২০১৮-এর চলচ্চিত্র)|রোমা]]* (২০১৮) চলচ্চিত্রে ক্লেও চরিত্রে অভিনয়ের মধ্য দিয়ে তার চলচ্চিত্রে অভিষেক ঘটে, এবং তিনি এই কাজের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।

২০১৯ সালে *[[টাইম (পত্রিকা)|টাইম]]* সাময়িকী তাকে বিশ্বের ১০০ প্রভাবশালী ব্যক্তির একজন বলে উল্লেখ করে। ২০১৯ সালের ৪ঠা অক্টোবর তিনি আদিবাসী জনগণের জন্য ইউনেস্কো কর্তৃক শুভেচ্ছাদূত নিযুক্ত হন।

## প্রারম্ভিক জীবন
আপারিসিও ১৯৯৩ সালের ১১ই ডিসেম্বর ওয়াহাকার ত্‌লাশিয়াকোতে জন্মগ্রহণ করেন। তার পিতামাতা আদিবাসী বংশোদ্ভূত; তার পিতা মিক্সটেক ও মাতা ত্রিক জাতির। তিনি মিক্সটেক ভাষায় স্বচ্ছন্দে কথা বলতে পারেন না, ফলে *[[রোমা (২০১৮-এর চলচ্চিত্র)|রোম]]* চলচ্চিত্রে অভিনয়ের জন্য তাকে এই ভাষা শিখতে হয়েছিল। আপারিসিও একক মায়ের তত্ত্বাবধানে বেড়ে ওঠেছিলেন, তার মা গৃহপরিচারিকার কাজ করতেন। তার অভিনয়ে প্রাতিষ্ঠানিক কোন প্রশিক্ষণ নেই, তৎপরিবর্তে তিনি প্রাক-বিদ্যালয়ে শিক্ষায় একটি ডিগ্রি অর্জন করেছিলেন এবং বিদ্যালয়ে কাজ করতেন। তিনি শিক্ষিকা হিসেবে যোগদানের পূর্বে তার প্রথম অভিনয়ের প্রস্তাব পান।

## কর্মজীবন
আপারিসিওর চলচ্চিত্রে অভিষেক ঘটে আলফোনসো কুয়ারোন রচিত ও পরিচালিত নাট্যধর্মী *[[রোমা (২০১৮-এর চলচ্চিত্র)|রোমা]]* (২০১৮) চলচ্চিত্র দিয়ে। এই চলচ্চিত্রে ক্লেও চরিত্রে অভিনয়ের জন্য তিনি সমাদৃত হন। *[[দ্য গার্ডিয়ান]]*-এর পিটার ব্র্যাডশ তার সম্পর্কে বলেন, "তিনি এই চরিত্রে নম্র, কোমল, আত্মনিয়ন্ত্রিত ও স্বার্থবিবর্জিত কাজ দেখিয়েছেন। তিনি এই অসাধারণ চলচ্চিত্রটির রত্ন।"

তিনি এই কাজের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তিনি প্রথম আদিবাসী মার্কিন নারী হিসেবে এই বিভাগে মনোনয়ন লাভ করেন এবং ২০০২ সালে *[[ফ্রিদা]]* চলচ্চিত্রের জন্য মনোনয়নপ্রাপ্ত সালমা হায়েকের পর দ্বিতীয় মেক্সিকান নারী হিসেবে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। আরও তিনজন মেক্সিকান নারী শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেছেন, তারা হলেন ১৯৫৪ সালের *[[ব্রোকেন লেন্স]]* চলচ্চিত্রের জন্য ক্যাটি জুরাডো; ২০০৬ সালের *[[বাবেল (চলচ্চিত্র)|বাবেল]]* চলচ্চিত্রের জন্য আদ্রিয়ানা বাররাজা; এবং ২০১৮ সালের *রোমা* চলচ্চিত্রের জন্য মারিনা দে তাবিরা।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মেক্সিকান অভিনেত্রী
বিষয়শ্রেণী:ওয়াহাকার অভিনেত্রী
বিষয়শ্রেণী:মেক্সিকান চলচ্চিত্র অভিনেত্রী
বিষয়শ্রেণী:মেক্সিকান শিক্ষাবিদ
বিষয়শ্রেণী:নারী শিক্ষাবিদ
বিষয়শ্রেণী:ইউনেস্কোর শুভেচ্ছাদূত
বিষয়শ্রেণী:বিবিসি ১০০ নারী
স্যার গঙ্গা রাম হাসপাতাল (ভারত)

**স্যার গঙ্গা রাম হাসপাতাল** দিল্লির রাজেন্দ্র নগরের ৬৭৫ শয্যা বিশিষ্ট মাল্টি-স্পেশালিটি একটি বেসরকারী হাসপাতাল। এটি দক্ষিণ-পূর্ব এশিয়া জুড়ে রোগীদের জন্য ব্যাপক চিকিৎসা সেবা দিয়ে থাকে।  হাসপাতালের ন্যূনতম অ্যাক্সেস সার্জারি বিভাগ দক্ষিণ এশিয়ায় প্রথম এ জাতীয় বিভাগ ছিল। 

এই হাসপাতালটিতে শিখ সাম্রাজ্য রয়্যাল পরিবারের কিছু সদস্য, কাশ্মীরের রাজকন্যা শবনম-১৯৬৯ এবং জম্মুর রাজকন্যা আইশ্বভারিয়ার জন্ম হয়েছিল। 

ভারত সরকারের কেন্দ্রীয় স্বাস্থ্যমন্ত্রী জেপনাডদা উপস্থাপিত স্যার গঙ্গা রাম হাসপাতাল যা ২জুন ২০১৬ তারিখে "ভারতের একাধিক বিশেষায়িত হাসপাতালের জন্য অর্থনৈতিক টাইমসের সেরা স্বাস্থ্যসেবা ব্র্যান্ড" এর জন্য পুরস্কার পেয়েছিল।

স্যার গঙ্গা রাম হাসপাতাল ডিপ্লোমেট ইন ন্যাশনাল বোর্ডের (ডিএনবি) প্রোগ্রামের আওতায় তরুণ চিকিৎসকদের প্রশিক্ষণও দেয়। হাসপাতালে ডিএনবি প্রোগ্রামটি ১৯৮৪ সালে শুরু হয়ে এবং বর্তমানে এখানে দেশের সর্বাধিক সংখ্যক ডিএনবি রয়েছে।  এটির ভারতে প্রথম বোন ব্যাংক থাকার গৌরব রয়েছে।

স্যার গঙ্গা রাম হাসপাতাল এবি-পিএমজেএয়ে যোগদানের জন্য প্রথম বড় দিল্লির হাসপাতালে পরিণত হয় ২৯শে মার্চ ২০১৯। 

## ইতিহাস
আসল হাসপাতালটি (স্যার গঙ্গা রাম হাসপাতাল (পাকিস্তান)) সর্বপ্রথম ১৯২১ সালে ভারতের লাহোরে প্রতিষ্ঠা করেন (বর্তমানে পাকিস্তান) সিভিল ইঞ্জিনিয়ার এবং তাঁর সময়কার সমাজসেবী স্যার গঙ্গা রাম (১৮৫১-১৯২৭)। দ্বিতীয় বিশ্বযুদ্ধের পরে এবং ১৯৪৭ সালে দেশ বিভাগের পরে এই দ্বিতীয় হাসপাতালটি নয়াদিল্লিতে প্রায় ১১ একর জমির উপর প্রতিষ্ঠিত হয়।  ধর্ম বীর যিনি সে সময় প্রধানমন্ত্রীর প্রাইভেট সেক্রেটারিও ছিলেন, তার তত্ত্বাবধানে ১৯৫১ সালের এপ্রিল মাসে ভারতের তৎকালীন প্রধানমন্ত্রী শ্রী জওহর লাল নেহেরু এই ভিত্তি স্থাপন করেন। পরে ১৯৫৪ সালের ১৩ এপ্রিল তিনি হাসপাতাল উদ্বোধন করেন। স্যার গঙ্গারামের জামাতা ধর্ম বীরও নয়াদিল্লির স্যার গঙ্গারাম হাসপাতালের প্রধান স্থপতি এবং প্রতিষ্ঠাতা ছিলেন।

১৯৭০ সালে তহবিলের অভাবে হাসপাতালটি প্রায় বন্ধ হয়েগেছিল। নয়া দিল্লি এর উল্লেখযোগ্য জেনারেল সার্জন ডাঃ কেসি মহাজন দ্বারা এটি ১৯৮২ সালে পুনর্গঠিত হয়। পরিচালনা পর্ষদের চেয়ারম্যান হিসাবে ডাঃ মহাজন হাসপাতালের আর্থিক ও কার্যকরী কাঠামো সংশোধন করে এবং হাসপাতালের প্রাঙ্গণে তিনি ইমেজিং ডায়াগনস্টিকস সেন্টারও প্রতিষ্ঠা করেন।  তিনি এখনও হাসপাতালের জেনারেল সার্জারি বিভাগে ইমেরিটাস পরামর্শদাতার দায়িত্ব পালন করছেন। ১৯৭০ এর দশকের ঘটনা পরিষেবা কেন্দ্রিক হয়ে উচ্চ মানের ক্যান্টিন সেবার মাধ্যমে লাভজনক হওয়ার দিকে মনোনিবেশ করে।

## তথ্যসূত্র

## বাহি সূত্র

* সরকারী ওয়েবসাইট

বিষয়শ্রেণী:১৯৫৪-এ প্রতিষ্ঠিত
বিষয়শ্রেণী:দিল্লির হাসপাতাল
বিষয়শ্রেণী:১৯৫৪-এ প্রতিষ্ঠিত হাসপাতাল
বিষয়শ্রেণী:১৯৫৪-এ ভারতে প্রতিষ্ঠিত
বিষয়শ্রেণী:২০শ শতাব্দীতে ভারতের স্থাপত্য
বিষয়শ্রেণী:১৯৫৪-এ সম্পন্ন হাসপাতাল ভবন
আনজার শাহ কাশ্মীরি

**আনজার শাহ কাশ্মীরি** (১৯২৭–২০০৮) একজন ভারতীয় সুন্নি ইসলামী পণ্ডিত, দারুল উলুম ওয়াকফ দেওবন্দের সহ-প্রতিষ্ঠাতা এবং জামিয়া ইমাম আনোয়ার শাহের প্রতিষ্ঠাতা। তিনি হানাফি পণ্ডিত আনোয়ার শাহ কাশ্মিরির কনিষ্ঠ পুত্র।

## জীবনী
কাশ্মীরি ১৯২৭ সালের ডিসেম্বর দেওবন্দে জন্মগ্রহণ করেন। তার পিতা আনোয়ার শাহ কাশ্মীরি হাদিসের পণ্ডিত ছিলেন। কাশ্মীরি দারুল উলূম দেওবন্দ থেকে স্নাতক পাস করেন যেখানে তিনি ইজাজ আলী আমরোহি এবং হুসেন আহমেদ মাদানী থেকে পড়াশোনা করেন।

কাশ্মীরি ১৯৮২ সালে ক্বারী মুহাম্মদ তাইয়েবের পুত্র মুহাম্মদ সালিম কাসমির সাথে দেওবন্দ দারুল উলূম ওয়াকফ প্রতিষ্ঠা করেন। পরে ১৯৯৭ সালে তিনি তার প্রয়াত পিতা আনোয়ার শাহ কাশ্মীরীর স্মরণে জামিয়া ইমাম আনোয়ার শাহ, দেওবন্দ প্রতিষ্ঠা করেন।

কাশ্মীরি ২০০৪ সালে উত্তরপ্রদেশ কংগ্রেসের সহ-রাষ্ট্রপতি নির্বাচিত হয়। আরবি ভাষা ও সাহিত্যে তার সেবার জন্য ২০০৩ সালে রাষ্ট্রপতি তাকে পুরস্কারও দেওয়া হয়।
## মৃত্যু এবং উত্তরাধিকার
কাশ্মীরি কয়েক বছর ধরে হার্ট এবং কিডনির সমস্যায় ভুগছিলেন এবং দিল্লির স্যার গঙ্গা রাম হাসপাতালে চিকিৎসাধীন থাকা অবস্থায় ২৬ এপ্রিল ২০০৮, রোজ শনিবার দিল্লিতে মৃত্যুবরণ করেন।

তাঁকে তার বাবা আনোয়ার শাহ কাশ্মীরির কবরের পাশে দেওবন্দে সমাধিস্থ করা হয় এবং তার স্ত্রী, ছয় কন্যা এবং এক পুত্র আহমদ খিজার শাহ কাশ্মীরি, জামিয়া ইমাম আনোয়ার শাহের দেওবন্দের চ্যান্সেলর দ্বারা বেঁচে আছেন।

## সাহিত্যিক কাজ
আনজার শাহ কাশ্মীরীর বইগুলির মধ্যে রয়েছে:

* *তাকরীর-ই শাহী* (তাফসীর)
* *আল-ফয়েজ উল জারি* (আরবী)
* *আসমা-এ-হুসনা কি বরকত*
* *নওদীরত [[আনোয়ার শাহ কাশ্মিরি|ইমাম কাশ্মীরি]]*
* *তধকিরা-তুল-ইজাজ* (ইজাজ আলী আমরোহীর জীবনী)
* *লা'ল-ও-গুল*
* *নাক্স-ই-দাওয়াম*
* *খায়র আল-মাজালিস*

### আরবী থেকে উর্দু অনুবাদ
* *তাফসীর ইবনে কাছির* (মুহাম্মদ জুনাগড়ীর অনুবাদে তিনি প্রান্তিক লিখেছেন)
* *তাফসীর মাদারিক *'
* *তাফসীর জালালাইন*
* *তাফসীর মাজহারী*
* *তাফসীর তান্তাভি*
* *কাশফুল হাজজা*

## আরও দেখুন
* দেওবন্দি ব্যক্তিত্বের তালিকা
* জামিয়া ইমাম মুহাম্মদ আনোয়ার শাহ
* ফুজাইল আহমদ নাসিরী

## তথ্যসূত্র

বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:দেওবন্দি ব্যক্তি
বিষয়শ্রেণী:২০০৮-এ মৃত্যু
বিষয়শ্রেণী:১৯২৭-এ জন্ম
বিষয়শ্রেণী:মাতুরিদি ব্যক্তি
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:হানাফী ব্যক্তি
বিষয়শ্রেণী:দেওবন্দের ব্যক্তি
সোলাপুর জেলা

**সোলাপুর জেলা** ভারতের মহারাষ্ট্র রাজ্যের একটি প্রশাসনিক জেলা। সোলাপুর শহর জেলা সদর। এটি রাজ্যের দক্ষিণ পূর্ব প্রান্তে ভীমা এবং সিনা নদীর অববাহিকায় অবস্থিত। পুরো জেলাটি দিয়েই ভীমা নদী বয়ে গেছে। 

## জনমিতি
২০১১ সালের জনগণনা অনুযায়ী সোলাপুর জেলার জনসংখ্যা ৪,৩১৭,৭৫৬ জন। জনসংখ্যার বিচারে ভারতের ৬৪০টি জেলার মধ্যে সোলাপুরের স্থান ৪৩তম। জেলায় জনসংখ্যার ঘনত্ব । ২০০১ থেকে ২০১১ সালের মধ্যে জেলার জনসংখ্যা-বৃদ্ধির হার ছিল ১২.১ শতাংশ। জেলার লিঙ্গানুপাত প্রতি ১০০০ জন পুরুষ পিছু ৯৩২ জন নারী  এবং সাক্ষরতার হার ৭৭.৭২ শতাংশ।

. 

২০১১ সালের জনগণনার তথ্য অনুযায়ী, ৭৩.১৩% জনগণ মারাঠি, ৯.২৮% জনগণ কন্নড, ৭.৮০% জনগণ হিন্দি, ৫.০৪% তেলুগু এবং ৩.৯৪% উর্দু তাদের প্রথম ভাষা হিসেবে ব্যবহার করেন.
ডান|থাম্ব|250x250পিক্সেল| সোলাপুর জেলার তালুকগুলির মানচিত্র

## প্রশাসনিক বিভাগ
সোলাপুর জেলা প্রশাসনিক উদ্দেশ্যে এগারোটি মহকুমায় বিভক্ত, যেগুলির আবার ছোট ছোট উপবিভাগ রয়েছে। তালুকগুলি হ'ল উত্তর সোলাপুর, দক্ষিণ সোলাপুর, আককলকোট, বারশি, মঙ্গলবেদ, পন্ধরপুর, সাঙ্গোলা, মালশিরাস, মোহল, মাধ ও করমালা।.

## পর্যটন

* সিদ্ধেশ্বর মন্দির এবং হ্রদ - সিদ্ধেশ্বর মন্দিরটি সোলাপুরের একটি বিখ্যাত মন্দির। এটি হিন্দুদের মধ্যে লিঙ্গায়াত মতানুসারীদের কাছে বিশেষভাবে পবিত্র। মন্দির কমপ্লেক্সের মধ্যে একটি হ্রদ রয়েছ
* বুয়কোট দুর্গ - এটি সিদ্ধেশ্বর মন্দির, সোলাপুরের নিকটে অবস্থিত একটি দুর্গ।
* পন্ধরপুর (ভগবান বিঠোবা মন্দির, ১, ২)- পন্ধরপুর বিঠোবা অনুরাগীদের কাছে পবিত্রতম তীর্থস্থান। আষাড়ী একাদশী তে এখানে পালকি যাত্রা হয়। 
* আক্কালকোট (স্বামী সমর্থ মহারাজ মন্দির)
* গণগাপুর - শ্রী দত্তাত্রেয় মন্দির
* দহিগাঁ - জৈন মন্দির
* নাগনাথ মহারাজ মন্দিরের ওডওয়াল (মোহল)
* কর্মমালা - শ্রী কমলা ভবানী মন্দির 
* বারশি - ভগবন্ত মন্দির

## তথ্যসূত্র

বিষয়শ্রেণী:মহারাষ্ট্রের জেলা
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:সোলাপুর জেলা
ইলেকট্রোসিরামিক্স

**ইলেকট্রোসিরামিক্স** ( সিরামিক উপকরন), যা প্রাথমিকভাবে তাদের বৈদ্যুতিক বৈশিষ্ট্যের জন্য ব্যবহৃত হয়।
সিরামিকগুলি ঐতিহ্যগতভাবে তাদের যান্ত্রিক, তাপ এবং রাসায়নিক স্থিতিশীলতার জন্য প্রশংসিত হয়েছে। তাদের অনন্য বৈদ্যুতিক , অপটিক্যাল এবং চৌম্বকীয় বৈশিষ্ট্যের জন্য যোগাযোগ, শক্তি রূপান্তর এবং স্টোরেজ, ইলেকট্রনিক্স এবং অটোমেশন সহ অনেক প্রযুক্তিতে ক্রমান্বয়ে গুরুত্বপূর্ণ হয়ে উঠেছে । উন্নত স্ট্রাকচারাল গঠনের জন্য এদের আলাদাভাবে ইলেকট্রোসিরামিক্স বলা হয়।
ঐতিহাসিকভাবে, অন্যান্য নতুন প্রযুক্তির সাথে সাথে ইলেকট্রোসিরামিক্সের বিভিন্ন প্রকরণ বিকাশ লাভ করেছে। উদাহরণঃ ফেরোইলেকট্রিক - উচ্চ ডাইইলেকট্রিক ক্যাপাসিটর, অপরিবর্তনশীল স্মৃতি হিসেবে; ফেরিট - ডেটা এবং তথ্য স্টোরেজ হিসেবে; কঠিন ইলেক্ট্রোলাইটস - শক্তি সঞ্চায়ক এবং রূপান্তরক হিসেবে; পাইজোইলেক্ট্রিক্স - সোনার হিসেবে; সেমিকন্ডাক্টিং অক্সাইড - পরিবেশগত পর্যবেক্ষক হিসেবে উল্লেখযোগ্য।

## ডাইলেট্রিক সিরামিকস
সিরামিক ক্যাপাসিটর বানাতে ব্যবহৃত ডাই-ইলেকট্রিকসমূহঃ লেড জিরকোনেট টাইটেনেট , বেরিয়াম টাইটেনেট, স্ট্রনসিয়াম টাইটেনেট, ম্যাগনেসিয়াম টাইটেনেট, ক্যালসিয়াম ম্যাগনেসিয়াম টাইটেনেট, জিংক টাইটেনেট, ল্যান্থানাম টাইটেনেট ও নিওডিমিয়াম টাইটেনেট, বেরিয়াম জিরকোনেট, ক্যালসিয়াম জিরকোনেট, লেড ম্যাগনেসিয়াম নায়োবেট, লেড জিংক নায়োবেট, লিথিয়াম নায়োবেট, বেরিয়াম স্ট্যানেট, ক্যালসিয়াম স্ট্যানেট, ম্যাগনেসিয়াম অ্যালুমিনিয়াম সিলিকেট, ম্যাগনেসিয়াম সিলিকেট, বেরিয়াম ট্যান্টালেট, টাইটেনিয়াম ডাইঅক্সাইড, নিয়োবিয়াম অক্সাইড, সিলিকা, সেফির, বেরিলিয়াম অক্সাইড এবং জিরকোনিয়াম টাইটেনেট।
এর পাশাপাশি কিছু পাইজোইলেকট্রিক উপকরণ ব্যবহার করা যেতে পারে। বেরিয়াম টাইটানেট সমৃদ্ধ মিশ্রণের উপর ভিত্তি করে ইআইএ ক্লাস ২ ডাই-ইলেকট্রিক তৈরী হয়। অপরদিকে ইআইএ ক্লাস ১ ডাই-ইলেকট্রিক এ খুব অল্প বা কোনো বেরিয়াম টাইটানেট থাকে না।

## বৈদ্যুতিক পরিবাহী সিরামিক্স
ইন্ডিয়াম টিন অক্সাইড, ল্যান্থানাম- ডোপায়িত স্ট্রনসিয়াম টাইটেনেট, ইটট্রিয়াম ডোপায়িত স্ট্রনসিয়াম টাইটেনেট।

## দ্রুত আয়ন কন্ডাক্টর সিরামিক্স
ইটট্রিয়া-স্থিতিশীল জিরকোনিয়া, গ্যাডলিনিয়াম-ডোপায়িত সেরিয়া, ল্যান্থানাম স্ট্রনসিয়াম গ্যালেট ম্যাগনেসাইট, বেটা এলুমিনা।

## পাইজোইলেক্ট্রিক এবং ফেরোইলেকট্রিক সিরামিক্স
বাণিজ্যিকভাবে ব্যবহৃত পাইজোসিরামিক মূলত জিরকোনেট টাইটেনেট হয়। এছাড়া বেরিয়াম টাইটেনেট, স্ট্রনসিয়াম টাইটেনেট এবং কোয়ার্টজ ব্যবহৃত হয়।

## চৌম্বকীয় সিরামিক্স
আয়রন (III) অক্সাইড এবং স্ট্রনসিয়াম কার্বনেট ধরনের ফেরাইটসগুলো চৌম্বকীয় বৈশিষ্ট্য প্রদর্শন করে। ল্যান্থানাম স্ট্রনসিয়াম ম্যাংগানাইট ব্যাপক চৌম্বকীয় রোধ দেখায়।

## আরো দেখুন
* সিরামিক

## তথ্যসূত্র

* The Electroceramics and Crystal Physics Group at MIT

বিষয়শ্রেণী:পদার্থবিজ্ঞান
বিষয়শ্রেণী:সিরামিক পদার্থ
বিষয়শ্রেণী:উপাদান বিজ্ঞান
বিষয়শ্রেণী:সিরামিক উপকরণ
ডেভিড রেইমার

**ডেভিড রেইমার** (জন্মকালীন নাম **ব্রুস পিটার রেইমার**; ২২ আগস্ট ১৯৬৫&nbsp;– ৪ মে ২০০৪) ছিলেন একজন কানাডীয় ব্যক্তি যিনি জন্মগতভাবে পুরুষ কিন্তু পরবর্তীকালে তার দেহে নারী লিঙ্গ প্রতিস্থাপন করা হয়, তিনি নবজাতক থাকা অবস্থায় একটি গোলমেলে খৎনা অস্ত্রোপচারের কারণে তার শিশ্ন মারাত্মকভাবে ক্ষতিগ্রস্ত হওয়ার পর ডাক্তারি পরামর্শ ও হস্তক্ষেপের মাধ্যমে নারী হিসেবে বেড়ে ওঠেন।

মনোবিজ্ঞানী জন মানি এই লিঙ্গ পরিবর্তন কার্যক্রমটি পরিচালনার দায়িত্বে ছিলেন এবং উক্ত লিঙ্গ পরিবর্তন অস্ত্রোপাচারকে সফল এবং একে "যৌন পরিচয় শিক্ষার দ্বারা অর্জিত হয়" নামক মতবাদের প্রমাণ হিসেবে দাবি করেন। একাডেমিক যৌনবিজ্ঞানী মিল্টন ডায়মন্ড পরবর্তীতে বলেন যে রেইমারের উপলব্ধি হচ্ছিল যে সে কোন নারী ছিল না যা নয় থেকে এগারো বছর বয়সে প্রকাশ পেয়ে যায় এবং সে ১৫ বছর বয়স থেকে পুরুষ হিসেবে জীবনযাপন করার লক্ষ্যে পুনরায় অস্ত্রোপচার করে। বহু বছর অজ্ঞাতনামে "জন/জোয়ান কেস" নামে চিকিৎসার পরিমণ্ডলে আলোচিত হওয়ার পর রেইমার পরবর্তীকালে প্রকাশ্যে তার ঘটনা প্রচার শুরু করে যেন তা সমতুল্য ডাক্তারি কার্যক্রমগুলোকে নিরুৎসাহিত করার ক্ষেত্রে সহায়ক হয়। প্রচন্ড হতাশা, অর্থনৈতিক অস্থিতিশীলতা ও দাম্পত্য সমস্যাগ্রস্ত একটি বৈবাহিক সম্পর্কে বহু বছর ভোগার পর সে আত্মহত্যা করে।

## আরও দেখুন

* প্রকৃতি বনাম প্রতিপালন

## রেফারেন্স
### টীকা

### গ্রন্থপঞ্জি

: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 
: 

## Further reading

: 
: 
: 
: 

## বহিঃসংযোগ
* 

বিষয়শ্রেণী:১৯৬৫-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:নপুংসক ব্যক্তি
বিষয়শ্রেণী:অভিন্ন জমজ পুরুষ
বিষয়শ্রেণী:পুরুষ আত্মহত্যা
বিষয়শ্রেণী:এলজিবিটি-সম্পর্কিত সমালোচনা
বিষয়শ্রেণী:Medical controversies in Canada
বিষয়শ্রেণী:People from Winnipeg
বিষয়শ্রেণী:Suicides by firearm in Canada
বিষয়শ্রেণী:রুপান্তরিত লিঙ্গ ও চিকিৎসাবিজ্ঞান
বিষয়শ্রেণী:কানাডার জমজ ব্যক্তি
বিষয়শ্রেণী:Canadian Mennonites
বিষয়শ্রেণী:LGBT Mennonites
বিষয়শ্রেণী:২০০৪-এ আত্মহত্যা
বিষয়শ্রেণী:রূপান্তরিত লিঙ্গ ও চিকিৎসা বিজ্ঞান
কাংপোকপি জেলা

**কাংপোকপি জেলা** বা স্থানীয় পরিচয়ে **সদর পাহাড় জেলা**, উত্তর পূর্ব ভারতে অবস্থিত সপ্তভগিনী রাজ্যগুলির একটি মণিপুর রাজ্যের অন্তঃস্থ মণিপুরে অবস্থিত মণিপুর রাজ্যের ১৬টি জেলার একটি৷ ২০১৬ খ্রিস্টাব্দে ৮ই ডিসেম্বর সেনাপতি জেলার দক্ষিণাংশ থেকে এই জেলাটি গঠন করা হয়৷ জেলাটির জেলাসদর কাংপোকপি শহরে অবস্থিত৷

## ভূগোল
এই জেলাটি পূর্বে সেনাপতি জেলার সদর পাহাড় স্বায়ত্তশাসিত জেলা পরিষদের অন্তর্ভুক্ত ছিলো৷

জেলাটির উত্তর দিকে রয়েছে সেনাপতি জেলা, উত্তর-পূর্ব দিকে রয়েছে উখরুল জেলা, দক্ষিণ-পূর্ব দিকে রয়েছে কামজং ও তেংনৌপাল জেলা, দক্ষিণ-মধ্য দিকে রয়েছে ইম্ফল পূর্ব, ইম্ফল পশ্চিম, থৌবাল ও বিষ্ণুপুর জেলা, দক্ষিণ-পশ্চিম দিকে রয়েছে নোনেই ও চূড়াচাঁদপুর জেলা এবং উত্তর-পশ্চিম দিকে রয়েছে তামেংলং জেলা৷

## তথ্যসূত্র


বিষয়শ্রেণী:মণিপুরের জেলা